cyanic-selkie/wikianc huggingface dataset:
Driveplikt
Jordloven
''All dyrka jord som kan gi grunnlag for lønsam drift skal haldast i hevd. Kommunen og fylkesmannen kan leggja ned forbod mot tiltak som kan føra til ''at dyrka jord vert vanhevda. Kommunen skal gi tilråding om tiltak som bør'' setjast i verk dersom jord ligg vanhevda eller unytta. Finn departementet at dyrka jord er vanhevda eller ligg unytta,'' ''kan det gi eigaren eller leigaren pålegg om kva tiltak han skal setje i verk for at jorda etter tilhøva kan gi lønsam drift. Eigaren kan og påleggjast å leiga jorda bort for ei tid av inntil 10 år. For dyrka jord som ikkje kan gi grunnlag for lønsam drift, kan departementet gi pålegg om at jorda skal plantast til med skog, eller tiltak av omsyn til kulturlandskapet. Om pålegg ikkje er etterkome når fristen er ute, kan departementet gjera avtale om bortleige av heile eller delar av jorda for ei tid av inntil 10 år. Pålegg kan givast på slike vilkår som er nødvendig av omsyn til dei føremåla lova skal fremja.
Eieren trenger ikke selv å drive jorden, det holder at den leies ut eller lånes bort, slik at jorden holdes i hevd. Reglene om driveplikt er imidlertid ganske "ulne" og gjenstand for skjønn.
Både vilkåret om at arealet kan betegnes som "dyrket mark", vilkåret om at det skal være mulig å drive arealet med overskudd ("lønnsom drift"), og vilkåret om at jorden blir "vannhevdet" er gjenstand for skjønnsmessige vurderinger som kan prøves for retten.
Tvangstiltakene som loven tillater at det offentlige iverksetter er blitt svært lite praktisert. Tidligere inneholdt jordloven også en mulighet for ekspropriasjon av dyrket mark som ikke holdes i hevd, men denne muligheten ble fjernet ved lovendring som trådte i kraft i 2007, da den nesten aldri hadde vært benyttet.
Konsesjonsloven
Tvangstiltak etter mislighold av vilkårene i § 5 i konsesjonsloven er at eiendommen kan selges etter reglene om tvangssalg, og dette er hjemlet i lovens § 19. I likhet med etter jordloven, er tvangstiltak som følge av «vanhevd» etter konsesjonsloven blitt svært lite praktisert.
Odelsloven
Odelsloven har også regler om bo- og driveplikt i § 27: ''«§ 27. Den som tek over eigedom ved odelsløysing, har plikt til å busetje seg på eigedomen ''innan 1 år og bu der og drive den i 10 år. Den som elles tek over eigedom som han har'' odelsrett til har plikt til å busetje seg på eigedomen innan 1 år og bu på og drive den i 5 år.»
Ved vanlig overtakelse på odel er ikke driveplikten personlig, men ved odelsløsning er det eieren selv som må drive bruket. Også etter odelsloven er driveplikten gjenstand for tolkning.
Stangenestind
Stangenestind (nordsamisk: Stáŋganasčohkka) er et fjell i Tana kommune, 725 meter over havet, på østsiden av Tanafjorden i Finnmark. Det er det høyeste fjellet på Varangerhalvøya, og sekundærfaktoren er den 5. lengste i Norge.
Berggrunnen er økonomisk interessant, da de øverste delene består av svært rene kvartsitter som brukes ved produksjon av ferrosilisium.
Paper Mario: The Thousand-Year Door
Handling
Hovedoppgaven i spillet er at Mario skal finne syv legendariske krystallstjerner som er spredt rundt i spillverdenen. De syv krystallstjernene skal, ifølge en legende, kunne åpne en magisk dør, The Thousand-Year Door (Tusenårsdøren). Det er usikkert om hva som befinner seg bak den urgamle døren, men ifølge legenden skal det skjule seg en skattekiste i mørket. Det sies at den enten er tom, inneholder fantastiske skatter eller, og i verste fall, sperrer inne en demon som ødela Rogueport for 1000 år siden.
Innledning
Handlingen begynner utenfor huset til Mario og Luigi. Etter at Luigi har hentet inn posten, oppdager brødrene at Mario har fått et brev fra Prinsesse Peach. I brevet står det at prinsessen har fått snusen i en fantastisk skatt, og hun ber Mario om å komme til en fremmed by, kalt Rogueport, for å bistå henne med å finne skatten. De fikk også med et kart. Mario tar båt til den ukjente byen, og går av ved havnen i Rogueport. Spilleren får knapt lagret fremgangen før problemer dukker opp. Man får straks vite at Peach er borte, og Mario møter Goombella, en kvinnelig Goomba, som er blitt angrepet av Lord Crump med sine X-Nauts. Mario hjelper Goombella vekk fra Lord Crump og kommer i kontakt med Professor Frankly, som hjelper dem med å finne de syv krystallstjernene. De går ned i kloakken og finner tusenårsdøren. Der finner de ut at kartet som Peach sendte vil hjelpe dem å finne Krystallstjernene. De finner straks ut at de må til Petal Medows for å finne den første Krystallstjernen.
Partnerer
Mario finner syv forskjellige partnerer gjennom hele spillet:
Superettan
Superettan har fra 2000 vært den nest høyeste divisjonen i fotball for menn i Sverige. Allsvenskan er den høyeste divisjonen.
Superettan består av 16 lag fra hele landet. De to beste lagene rykker opp til Allsvenskan, og tredjeplassen gir kvalifiseringskamper mot laget som blir nummer tolv i Allsvenskan. De to dårligste lagene rykker direkte ned til Division 1, og lagene på 13.- og 14.-plass spiller kvalifisering mot toerne i Division 1.
Historie
Lagene i fet skrift rykket opp til Allsvenskan.
Aldersbrook
Aldersbrook er et område i distriktet Redbridge i østlige London. Det har navn etter herregården Aldersbrook som igjen har navn etter Alders Brook, en liten bielv til Roding. Brook er avledet fra angelsaksiske broc, «bekk». Området avgrenses av Aldersbrook Road i sør, Bush Wood i vest, Wanstead Park i nord og City of London Cemetery and Crematorium i øst.
Stedet er primært et boligområde, omgitt av åpent landskap og parker. Da området ble utviklet stod avholdsbevegelsen sterkt, og det var opprinnelig ingen puber der, kun en bar på Courtney Hotel i utkanten av Aldersbrook.
Det meste av området ble utviklet i 1910-årene, noe som er tydelig i den generelle edvardianske karakteren. Noen mindre områder ble utviklet etter den andre verdenskrig, og har en annen stil, blant annet med høyblokken Jackson Court. Området bak Clavering Road ble utviklet i 1960-årene, mens et lite område bak barneskolen, Albany Mews, ble utviklet så sent som i 1980-årene.
I 2009 ble spillefilmen Another Year av Mike Leigh spilt inn i dette området.
Teknolikken
Teknolikken er studentenes janitsjarkorps ved Høgskulen på Vestlandet, tidligere Høgskolen i Bergen. Korpset ble grunnlagt i 1965, og har øvingslokaler på Høgskulen på Vestlandets Campus Kronstad.
Tradisjonelt deltar Teknolikken hver 17. mai med å spille den norske nasjonalsangen på Festplassen i Bergen, før byens tradisjonelle fyrverkeri avfyres. Teknolikken deltar dessuten i Bergens hovedprosesjon på 17. mai. I 1994 fikk korpset en drilltropp som kalles «Chippendrills». Drilltroppen startet som en spøk, men påfunnet ble populært og drilltroppen ble permanent. Blant annet går de bak korpsets musikere i 17. mai-toget.
Ariane Lavigne
Ariane Lavigne (født 8. oktober 1984) er en canadisk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var en kvartfinale i parallellstorslalåm.
Karin Leitner
Priser og utmerkelser
Jugend musiziert, Musica Juventutis, Forum junger Künstler, Talentinum og Live Music Now (Yehudi Menuhin Foundation)
Solokonserter
Vienna Chamber Orchestra, Vienna Mozart Orchestra, Austrian Ladies Chamber Orchestra, Camarata Musica, Philharmonic Orchestra Hradec Kralove, Bohuslav Martinu Philharmonic Orchestra, Orchestre Filharmonique de Besançon, London Gala Orchestra, Cape Town Philharmonic Orchestra, Capella Istropolitana, Rousse Philharmonic Orchestra, Lublin Philharmonic Orchestra, Slovak Radio Orchestra og Bratislava Symphony Orchestra.
Societé Musicae Academique de Schlaag et Hoorn
SMASH (Societé Musicae Academique de Schlaag et Hoorn) er en studentorkesterfestival som avholdes en gang i semesteret. Orkestrene i Oslo, Ås, Bergen, Trondheim og Kristiansand veksler på å arrangere festivalen. Lokale og tilreisende studentorkestere samles da for å utveksle erfaringer og for å ha det festlig sammen. I Norge arrangeres ofte SMASH i forbindelse med en studenteruke som UKA, UKA i Ås eller UKEN.
Aktiviteter
I løpet av en SMASH-helg er det noen faste arrangementer som går igjen:
Owen Wilson
Owen Cunningham Wilson (født 18. november 1968) er en amerikansk skuespiller. Han har vunnet flere priser og er mest kjent for sitt komedietalent. Han har samarbeidet med Ben Stiller i flere av sine filmer, og sammen med flere av de andre i The Frat Pack, som også Wilson er en del av.
Wilson debuterte som skuespiller som Dignan i regissør Wes Andersons film Bottle Rocket, som han skrev manus på sammen med Anderson. Han har også jobbet med Anderson i filmene Rushmore og The Royal Tenenbaums, som begge ble nominert til Oscar for beste manus. Wilson fikk senere en rolle i The Cable Guy, regissert av Ben Stiller. Etter mindre opptredener i actionfilmer som Anaconda, Armageddon og The Haunting, dukket Wilson opp i to dramatiske roller med en birolle i Permanent Midnight som en rusmiddelavhengig skribent, og med hovedrollen som seriemorder i The Minus Man, hvor hans fremtidige kjæreste, sangeren Sheryl Crow også hadde en rolle. Hans gjennombrudd som skuespiller kom med komedien Shanghai Noon (2002) der han spilte mot Jackie Chan. Filmen spilte inn nesten 100 millioner dollar på verdensbasis.
Hans berømmelse fortsatte å stige da han spilte mot Ben Stiller og Will Ferrell i filmen Zoolander (2001). Wilson ble anbefalt til hovedrollen i actionfilmen Behind Enemy Lines (2001) av Gene Hackman som hadde sett ham i filmen Shanghai Noon. Wilson samarbeider med Vince Vaughn om filmen Wedding Crashers (2005) som spilte inn over 200 millioner dollar i USA alene. Wilson dukket opp i en annen av Wes Andersons filmer, The Darjeeling Limited, som ble vist under den 45. New York Film Festival og filmfestivalen i Venezia. Filmene hans har spilt inn mer enn 250 millioner dollar i USA og Canada, med et gjennomsnitt på 75 millioner dollar per film. Den 10. januar 2011 ble det annonsert at Wilson og hans kjæreste, Jade Duell, forventet barn sammen. Bare noen få dager senere, den 14. januar, ble det bekreftet at Duell hadde født en gutt på Hawaii som fikk navnet Robert Ford Wilson. Wilson er en tilhenger av den engelske fotball-klubben Chelsea FC.
Selvmordsforsøk
26. august 2007 ble Owen ført til Saint John's Health Center i Santa Monica etter et mislykket forsøk på å begå selvmord. Dette skjedde samtidig som innspillingen av filmen Tropic Thunder fant sted, hvor han spilte en cameo-rolle. Han ble erstattet av Matthew McConaughey.
Midder
Midder (Acari) eller miter er en underklasse av edderkoppdyr, og er blant de mest allsidige og suksessrike av alle virvelløse dyr. De finnes i en mengde habitater, men blir ofte ikke lagt merke til fordi de er så små. Mange lever fritt i jord eller vann, men det er også et stort antall parasitter på planter og dyr.
Planteparasittene inkluderer spinnmidder og gallmidder. Dyr er verter for flått, skabbmidd og hårsekkmidder. Den mest kjente plagsomme midden er vel likevel husstøvmidd.
Størrelsen varierer fra 0,1 mm, for eksempel de artene som bor i trakeene hos bier, til 30 mm hos flått. Alle midder legger egg som utvikler seg til en seksbeint larve. Deretter følger ett eller flere åttebeinte nymfestadier, før midden blir voksen.
I likhet med andre edderkoppdyr har voksne midder åtte bein. Et unntak er gallmiddene, som har fire bein. Hos alle midder er for- og bakkropp vokst sammen, så det ikke er noe tydelig skille mellom kroppsdelene.
Det er beskrevet 45 000 arter midd, men en tror at dette kanskje bare er fem prosent av det egentlige tallet på nålevende arter. I Norge er det funnet 810 arter. Middene var blant de første landdyr, og de eldste fossilene er fra tidlig devon, for nesten 400 millioner år siden.
Først i fargefjernsynets tidsalder, i 1965 oppdaget man sengemidden, enda den har vært med oss i uminnelige tider. En vanlig madrass kan gi husrom til kanskje to millioner sengemidd, som forsyner seg av den sovendes avskallede hudflak. En utregning foretatt ved British Medical Entomology Center konkluderer med at ti prosent av vekten til en seks år gammel hodepute utgjøres av «avskallet hud, levende midd, død midd og middekskrementer».
Systematisk inndeling
Det antas at middene har utviklet seg langs tre hovedlinjer. Systematikkerne har derfor fordelt dem på tre overordener:
Simlebreen
Simlebreen (lulesamisk: Vátjamjåkjiehkke) er en isbre i Beiarn kommune i Nordland. Den har et areal på 21 km² og er med det den 18. største isbreen på det norske fastlandet. Den ligger vest for Gråtådalen. Rundt 20 kilometer lenger sør ligger den langt større Svartisen. I øst stikker Simletinden (1329 moh) opp av breen.
Joe Verdeur
Verdeur ble olympisk mester i svømming under OL 1948 i London. Han vant 200 meter bryst med tiden 2.39,2 ny olympisk rekord og 0,9 sekund foran sin landsmann Keith Carter.
I løpet av sin svømmekarriere satte Verdeur nitten verdensrekorder.
Nanchong
Nanchong (kinesisk: 南充; pinyin: Nánchōng) er en by på prefekturnivå i provinsen Sichuan i det vestlige Kina. Befolkningen anslås (2004) til 7,26 millioner.
Rederi
Et rederi er et selskap som på en forretningsmessig basis eier og driver skip. Et rederi kan organiseres som enkeltpersonforetak, aksjeselskap eller partrederi (som er en særlig form for ansvarlig selskap). Rederi utgjør en aktør innenfor maritim næring.
Nanchong
Administrative enheter
Byprefekturet Nanchong har jurisdiksjon over 3 distrikter (区 qū), ett byfylke (市 shì) og 5 fylker (县 xiàn).
Rederi
Rederier kan deles inn i to undergrupper:
Nanchong
Samferdsel
Kinas riksvei 212 løper gjennom området. Den begynner i Lanzhou i Gansu og fører sørover via Nanchong og ender i Chongqing.
Rederi
- Riggselskaper: riggselskaper og flytende produksjonsenheter (FPSO).
- Skipsrederier: deepsea-,shortsea- og offshoreaktører.
Norge
Ifølge norsk «lov om skipssikkerhet» er det den som er opplyst som driftansvarlig selskap i skipets sikkerhetsstyringssertifikatet som regnes som rederiet. Dersom skipet ikke har et gyldig sikkerhetsstyringssertifikatet så regnes eieren som rederi.
Nanchong
Historie
Nanchong lå innen området til staten Ba før den i 314 f.Kr. ble erobret av det som skulle bli Qin-dynastiet. Qinstyret gjorde Langzhong til sin regionale administrasjonsby. I begynnelsen av Han-dynastiet ble byen Anhan etablert i Shunqing-distriktet. Anhan fikk det nye navnet Guozhou (fruktbyen) i 621 (under Tang-dynastiet), og deretter navnet Nanchong i 742.
Tyfjorden
Tyfjorden (nordsamisk: Dáigevuotna) er en fjordarm av Tanafjorden på østsiden av Nordkinnhalvøya i Gamvik kommune i Finnmark. Fjorden har innløp mellom Hanstyske i nord og Tyfjordneset i sør og strekker seg 4,5 kilometer vestover til Tyfjord i bunnen av fjorden.
Tyfjord er en gammel bygd ved fjorden. Det er ingen annen bebyggelse her.
Archimestra teleboas
Utseende
En middelsstor, slank sommerfugl. Vingenes er brungrå, med et bredt, hvitt tverrbånd (delvis oppbrutt) og noen svarte flekker langs ytterkanten.
Utbredelse
Denne sjeldne arten er bare kjent fra Hispaniola.
Italias historie under monarkiet og første verdenskrig
Italias samling
Det Italia vi kjenner i dag, ble en nasjonalstat i forbindelse med den politiske og sosiale prosessen som førte til at de forskjellige statene på Den italienske halvøy ble forent til kongedømmet Italia i det 19. århundre og begynnelsen av det 20. århundre. Denne prosessen startet ved slutten av Napoléon Bonapartes herredømme og Wienerkongressen i 1815, mens den fransk-prøyssiske krig i 1871 antas som avslutningen. Samlingen var komplett ved traktaten i Saint-Germain etter første verdenskrig da også de siste statene som i dag er en del av Italia ble med i kongedømmet.
Samlingen ble gjennomført med utgangspunkt i Kongedømmet Sardinia og dets konge Viktor Emmanuel fra Huset Savoia. Den politiske arkitekten bak samlingsprosessen var Piemonte-Sardinias statsminister, grev Camillo Benso di Cavour. 5. mars 1860 hadde Parma, Toscana, Modena og Romagna avgjort gjennom folkeavstemninger bestemt at de ville gå sammen med Sardinia.
Senere, i mai 1860 ledet den italienske patrioten Giuseppe Garibaldi sine styrker, omkring 2 000 mann, inn i det Habsburg-kontrollerte kongedømmet De to sicilier og erobret Sør-Italia, ved ført å innta Sicilia, og deretter fastlandet. Imens sendte Viktor Emmanuel sendte styrker inn i Umbria.
Begge kongedømmer stemte, under press fra Garibaldi og kongen, for union med Sardinia. Dermed kunne opprettelsen av kongedømmet Italia proklameres i mars 1861. Med unntak av Venezia og rikets naturlige hovedstad Roma var dermed Cavours plan for forening av Italia fullført. Han døde to måneder senere; Venezia ble tilsluttet Italia i 1866.
17. mars 1861 ble kongedømmet Italia proklamert. Sardinia (og spesielt Piemonte) skulle bli de mest dominerende og velstående regionene i Italia.
Industrialisering i nord, fattigdom i sør
En motivasjon bak samlingsbestrebelsene var at et samlet Italia kunne bli en del av de moderne stormaktene. I den nordlige delen av landet pågikk en omfattende industrialisering og utvikling av en moderne infrastruktur fra 1890-årene, herunder utbygging av jernbanelinjer til Frankrike, Tyskland og Østerrike gjennom Alpene. I tillegg ble det bygget to jernbanelinjer i nord/sør-retning av landet. Mye av industrialiseringen ble finansiert med tyske, britiske og franske midler. I tillegg støtte og oppmuntret de italienske myndighetene utvikling av tung-industri som bilfabrikker, stålverk og skipsverft, og opptok en proteksjonistisk handelpolitikk med utlandet fra 1880-årene. Også landbruket i Nord-Italia ble modernisert, men det sørlige Italia, som den gangen lå så langt fra markedene, ble oversett i disse moderniseringstiltakene. Dette førte til en stor utvandring av sør-italienere til både Nord-Italia med også til andre europeiske, industriland.
Erobring av Kirkestaten, Roma som hovedstad
I ly av den fransk-prøyssiske krig, erklærte kongedømmet Italia krig mot Kirkestaten den 10. september 1870, og den 20. september nådde de italienske styrker Roma. Selv om alle involverte innså at pavens lille hær umulig kunne motstå angriperne, beordret paven en symbolsk motstand slik at det ikke skulle være noen tvil om at Italia bemektiget seg Roma ved makt, ikke ved samtykke. Etter en tre timer lang kanonade rykket så italienerne under general Raffaele Cadorna inn i byen og Kirkestatens opphørte.
I 1871 ble den italienske hovedstad flyttet fra Firenze til Roma. Pavens tidligere residens Quirinalpalasset ble den kongelige residensen, og paven trakk seg i protest tilbake til Vatikanet, der han anså seg selv som «fangen i Vatikanet». Han nektet å forlate Vatikanet og heller ikke utpå Petersplassen.
På 1920-tallet oppgav pavedømmet sitt krav på retur av Kirkestaten. I 1929 ble Laterantraktaten undertegnet, og dermed ble Vatikanstaten opprettet som en enklave innen Italia.
Politikk
Den italienske staten var ganske svak, og hadde vanskeligheter med å gå legitimitet, særlig i sør, hvor man i motsetning til i nord både var inntatt militært, og ikke opplevde noen positive effekter gjennom økonomisk utvikling som følge av samlingen. Dette er også en bakgrunn for at det i hele denne perioden (og helt fram til Sicilia ble en autonom region i 1946) eksisterte separatistiske strømninger på Sicilia.
Videre åpnet de svake politiske strukturene for både korrupsjon, bytte av tjenester og utnevnelser av venner og andre man kunne av fordeler av til offentlige verv. Den konservative statsministeren Marco Minghetti ble i 1876 skiftet ut med sosialisten Agostino Depretis, og han og Benedetto Cairoli satt sammenhengende som statsminister fram til 1887 og avløst av Francesco Crispi fram mot århundreskiftet. Denne lange sosialistperiode ble imidlertid preget av omfattende korrupsjon, ustabilitet, fortsatt fattigdom i sør og uro ble møtt med autoritære midler. Denne situasjonen, kombinert med den sårbare, men også sterkt lønnsomme sitrondyrkingen på Sicilia, ga bakgrunnen for framveksten av den organiserte kriminaliteten på Sicilia, noe som gjorde den sentrale statlige styringen enda vanskeligere.
Samtidig hersket det en frykt for at grensene ikke var sikre i nord, og i 1882 sluttet Italia seg til Trippelalliansen som et defensivt tiltak mot Østerrike-Ungarn, som var også en alliansepartner, men slik sørget Italia for velvilje fra Tyskland.
Men det sterke fokuset på utenrikspolitikken førte til at utviklingen av landbruket som hadde vært i nedgang, ble forsømt slik at fattigdommen og klasseskillet på landsbygda bare økte. Samlet førte dette til at offentlige, økonomiske virkemidler ikke fungerte.
I 1890-årene ble Giovanni Giolitti statsminister første gang. Han var en tidligere medarbeider av Depretis og Garibaldi, og hadde vært drivkraften for tilslutningen til Trippelalliansen. Han var også en autoritær politiker, som ikke vek tilbake for å bruke unntakslover mot sine politiske motstandere, men innførte også en liberal helsereform og etablerte også mekanismer for å anke politiske vedtak som ble opplevet som overgrep.
I 1913 ble det innført stemmerett for alle menn, og dette førte til at sosialistpartiet ble den desiderte sterkeste politiske kraften.
Aphrodite: Les Folies Tour
Aphrodite World Tour er den tiende konsertturneen fra den australske sangeren Kylie Minogue. Turneen var i forbindelse med hennes ellevte album, Aphrodite (2010), og besøkte Europa, Asia, Nord-Amerika, Australia og Afrika. Turneens offisielle navn var Aphrodite: Les Folies Tour i Europa og Australia, og Aphrodite Live i Asia, Nord-Amerika og Afrika. Turneen spilte inn over 50 millioner dollar.
Italias historie under monarkiet og første verdenskrig
Italiensk kolonialisme
Italias fokus på utenrikspolitikken i denne perioden var ikke bare rettet mot sikring av grensene i nord mot Østerrike-Ungarn, og også utfra et ønske om å få en del av den internasjonale økonomien. Etter landets samling vokste det fram en forestilling om at også Italia fortjente sitt oversjøiske imperium, på lik linje med de andre europeiske kolonimaktene, samt at de hadde en spesiell posisjon i Middelhaven, som ble sett på som et mare nostrum («vårt hav») som det var i Romertiden. Men Italia kom sent med i Kappløpet om Afrika og hadde ikke politisk eller militær styrke til å gjøre seg gjeldende i dette. Men Italia deltok på Berlinkonferansen i 1884-1885 som regulerte en fordeling av områdene i Afrika og bestemte blant annet at det skulle være handelsfrihet i de områdene som var at interesse for Italia.
Eritrea
Etter at flere europeiske land hadde styrt Eritrea, utkjempet italienske styrker fra Somalia i januar 1887 et slag i Dogali mot militsen til Ras Alula Engida, og italienerne hadde et tap på 500 mann. Som følge av disse store tapene, måtte regjeringen gå av, samtidig med at statsminister Agostino Depretis døde 29. juli samme år. Han ble erstattet av Francesco Crispi som hadde planer om italiensk bosetting i området.
Aphrodite: Les Folies Tour
DVD-utgivelse
Aphrodite Les Folies: Live in London er en konsertfilm av den tilsvarende turne filmet i 3D over to netter i London. Konserten ble vist på kino i Storbritannia og Irland den 19. juni 2011. Den ble vist i Australia, New Zealand, Mexico, Brasil og Polen i august 2011. Den ble deretter vist i Chile, Colombia, Costa Rica, Danmark, Kroatia, El Salvador, Nederland, Peru, Sør-Afrika, Serbia, Bulgaria og Indonesia i september 2011. Konserten ble utgitt på CD/DVD/Blu-ray den 28. november 2011 i tre formater, først som en DVD med to bonus-CD, andre som en begrenset utgave med et hefte, og til slutt en Blu-ray som inneholder 2D og 3D-innspillingen.
Eksterne lenker
Aphrodite (Album)
Italias historie under monarkiet og første verdenskrig
Italiensk Somaliland
Tilsvarende tok Italia kontroll over ulike deler av Somalia utover 1880-tallet, i likhet med også Frankrike og Storbritannia.
Mot slutten av 1888 inngikk Italia en allianse med sultan Yusuf Ali Kenadid som satte hans sultanat Hobyo under italiensk beskyttelse som et protektorat. Dette var særlig rettet mot trusler fra sultanen av Zanzibar. Året etter inngikk Italia en tilsvarende avtale med Kenadids rival Boqor Osman i sultanatet Majeerteen.
Den italienske motivasjonen for å engasjere seg i dette området, var den tilgangen til strategiske havner i forhold til Suezkanalen og Adenbukta. Sammen med det siste området som italienerne sikret seg kontroll over, Kismaayo, utgjorde dette Italiensk Somaliland. Det ble også oppmuntret til italiensk bosetning, for slik å sikre bedre kontroll over området.
Etiopia
Italia hadde støttet Menelik IIs erobring av Tigrey og Amhara, samt også Meneliks utnevnelse til keiser av Etiopia 25. mars 1889, etterfulgt av fredsavtalen om Eritrea. Imidlertid var teksten i fredsavtalen ulik i italiensk versjon og i amharisk, hvor den italienske omtalte Etiopia som et protektorat, mens den amhariske utgaven åpnet bare for at Etiopia og Italia kunne ha en felles utenrikspolitikk.
For å sikre at sin tolkning ble realiteter, gikk Italia i 1895 til angrep på Etiopia fra både Eritrea og Somalia, i den såkalte den første italiensk-abessinske krig. Krigen ble utkjempet fram til det kommende året, og endte med et avgjørende italiensk nederlag i slaget ved Adwa 1. mars 1896 som kom under en italiensk tilbaketrekning. Etiopias militære seier i krigen gjorde landet til det eneste afrikanske land som motstod europeisk kolonisasjon militært, fram til Mussolini erobret landet i 1936 under den italiensk-abessinske krig, og gjorde Etiopia til en del av Italiensk Øst-Afrika.
Libya
I 1911 godkjente Giovanni Giolittis regjeringen å sende militære styrker for å okkupere Libya. Italia erklærte krig mot Det osmanske rike som hadde holdt Libya siden 1500-tallet som de tre provinsene Tripolitania, Fezzan og Kyrenaika. Dette ble den italiensk-tyrkiske krig som Italia gikk seirende ut av og slo de tre provinsene sammen til Libya. Italia antok navnet «Libya» (brukt av grekerne for hele Nord-Afrika, med unntak av Egypt) som offisielt navn på kolonien. Under den italiensk-tyrkiske krig inntok Italia også Dodekanesene i Egeerhavet fra osmanerne, noe som ble anerkjent i freden i Sèvres i 1920.
Første verdenskrig
Ved utbruddet av første verdenskrig påberopte Italia seg nøytralitet og hevdet at Trippelalliansen fra 1882 utelukkende var en forsvarsallianse, og ikke kunne iverksettes ved offensive tiltak og denne krigen var igangsatt av Østerrike-Ungarn. Imidlertid forsøkte både sentralmaktene og Trippelententen og få Italia over på sin side og i april 1915 gikk den italienske regjeringen med på å erklære Østerrike-Ungarn krig, mot at de skulle få territorielle gevinster etter krigen. Dette var Trentino-Sør-Tyrol, Provinsen Trieste, Istria og Dalmatia).
I oktober 1917 hadde tyskerne samlet 15 divisjoner og iverksatte 24. oktober den såkalte Caporetto-offensiven under ledelse av Otto von Below. 10. november falt den italienske byen Belluno i provinsen med samme navn, og dette var det siste italienske tapet. 8. november ble Armando Diaz utnevnt til ny sjef for generalstaben etter den egenrådige Luigi Cardorna. Italienerne trakk seg imidlertid ytterligere tilbake fra det nordøstre hjørnet av landet og helt til Piave-elven, ikke langt fra Venezia, tilsammen trakk de seg 96 kilometer tilbake til en forsvarslinje som i henhold til planer fra 1916 var den siste forsvarslinjen i en krisesituasjon.
Etter ytterligere et år med skyttergravskrig og en vellykket italiensk offensiv sensommeren 1918 falt de østerriksk-ungarske styrkene sammen og startet fredsforhandlinger under slaget om Vittorio Veneto.
Virkninger av første verdenskrig
Den østerrikske-italienske våpenhvilen i Villa Giusti ble undertegnet 3. november 1918, og ble iverksatt dagen etter. De italienske styrkene benyttet anledningen til å okkupere Tirol og tok over 300 000 østerriksk-ungarske krigsfanger. Saint-Germain-traktaten bygget på avtalen i London fra 1915, og slo fast at områdene Sør-Tyrol, Welschtyrol og Kanaldalen ble overført til Italia, og at Istria også ble en del av landet. Imidlertid ble ikke Dalmatia en del av Italia, men i stedet en del av det nyopprettede Kongeriket Jugoslavia.
Versaillestraktaten skapte stor misnøye i Italia. Første verdenskrig var den første krigen som Italia kjempet som selvstendig nasjon og som involverte alle italienere fra nord til sør. Avtalene betraktet ikke Italia som likeverdig med de andre allierte. Særlig den amerikanske president Woodrow Wilsons holdninger førte til at den italienske delegasjon måtte forlate avtalens utforming. Sinnet over at Fiume ikke ble en del av Italia, førte til et opprør blant de italienske soldatene som var stasjonert i byen, og Gabriele D'Annunzio ble bedt om å lede en irregulær italiensk styrke som 12. september 1919, ti dager etter undertegningen av Saint-Germain-traktakaten, okkuperte byen og området rundt og etablerte den uavhengige staten Reggenza Italiana del Carnaro. Først 29. desember 1920 kapitulerte D'Annunzio etter et omfattende italiensk bombardement av byen.
I kjølvannet av misnøyen og ekko av den russiske revolusjon med en sosial og politisk uro ble mellomkrigsårene preget av streik, opprør og angst for revolusjon.
Utbruddet av første verdenskrig hadde medført at den utvikling som hadde vært i retning av demokratiske strukturer stoppet opp, og tiden rett etter krigsavslutningen var vanskelig. Samtidig vokste det fram politiske krefter som mente at Italia var snytt i krigsoppgjøret. I 1922 utnyttet Benito Mussolini misnøyen og uroen etter første verdenskrig til å ta makten med sin fascistiske bevegelse.
Sværholt
Sværholt er ei fraflyttet bygd ytterst på Sværholthalvøya, mellom Porsangerfjorden og Laksefjorden i Lebesby kommune i Finnmark. Fuglefjellet Sværholtklubben ligger like nord for stedet. Under andre verdenskrig hadde tyskerne tunge forsvarsanlegg her. Det er en gammel nedlagt kirkegård på stedet.
Sværholtklubben var engang et sentralt sted på Finnmarkskysten. Fiskefeltene lå rett utenfor Sværholt og fiskerne bodde i sjøbuer som ble panelt og satt skikkelig i stand. Ettersom båtene ble større og fikk motor, var ikke folk lenger avhengig å holde til nær fiskefeltene og Sværholt mistet sin betydning som fiskevær.
Sværholt vært et viktig handelssted på Finnmarkskysten siden slutten av 1700-tallet. Ifølge folketellingen av 1801 bodde det da 21 mennesker på Sværholt fordelt på fire husstander.
Ifølge Ytreberg var det en danske som het Søren Bøgeberg den første handelsmannen som slo seg ned på Sværholt. Han fikk gjestgiveribevilgning og en engslette til bopel. Dette var i 1793. Slekta hans drev stedet til langt ut på 1800 tallet. I 1849 bosatte Amund Torgersen Kraabøl fra Vestre Gausdal seg på Sværholt. Han innførte blant annet kilenøter i distriktet og drev avlstasjon for sau.
Det bodde over 500 tyskere i Sværholt under krigen. Den norske bosettingen ble aldri skikkelig gjenoppbygget etter krigen, og den siste familien flyttet i 1950, mens den siste eneboeren dro i 1958.
A&M Records
A&M Records var et amerikansk plateselskap som ble startet i 1962 og som eksisterte fram til 1999.
Selskapet ble startet av Herb Alpert og Jerry Moss. Selskapet ble først kalt Carnival Records, og de ga ut to singler under dette navnet før de oppdaget at et annet plateselskap hadde tatt dette navnet før dem. Selskapet ble da omdøpt til A&M, etter Alperts og Moss' initialer. Fra 1966 til 1999 var selskapet hovedkontor og studio på samme stedet hvor Charlie Chaplin hadde hatt sine studioer, i 1416 North La Brea Avenue, ved Sunset Boulevard i Hollywood. Selskapet ble kjøpt av PolyGram i 1989, men fortsatte å eksistere under eget navn. I 1998 ble det solgt til Seagram, og gikk inn i Universal Music Group som nå er en del av det franske medie- og kommunikasjonskonsernet Vivendi.
A&Ms lokaler på La Brea Avenue ble stengt i januar 1999, og som en del av avskjedsfeiringen plasserte de ansatte sørgebånd over A&M-skiltet over hovedinngangen for å markere selskapets død. De tidligere A&M studios huser nå Jim Henson Company. De fleste ansatte ble sagt opp, etter å ha vært ansatt i flere tiår, og en rekke kjente artister gikk til andre selskaper. De mest kjent som ble igjen over til Universal var Sting, Sheryl Crow, Bryan Adams og Chris Cornell.
The Very Best of Lava
The Very Best of Lava er det andre samlealbumet fra Lava, utgitt i 1996.
Skarfjorden
Skarfjorden (nordsamisk: Skáravuotna) er en fjordarm av Tanafjorden på østsiden av Nordkinnhalvøya i Gamvik kommune i Finnmark. Fjorden har innløp sør for Oterstein og strekker seg 2,5 kilometer vestover til bygda Skarfjorden i bunnen av fjorden.
Det er ingen andre bosteder ved fjorden enn den innerst i fjorden og heller ingen veisamband.
Guernsey-pund
Guernsey-pund er en lokal utgave av britisk pund utgitt av myndighetene på Guernsey. Det har samme verdi som britisk pund. Et pund er inndelt i 100 pence. Guernsey-pundet er ikke å regne som en egen valuta og har derfor heller ikke en egen ISO 4217-kode. Hvis det er behov for en valutakode, blir GGP brukt.
Guernsey-pundet er lovlig betalingsmiddel på Guernsey, men britisk pund og Jersey-pund er også i vanlig omløp, og mange butikker aksepterer også euro.
What Happened to the?
What Happened to the? er et musikkalbum med The Jessica Fletchers, utgitt i 2003.
Ina Meschik
Ina Meschik (født 25. september 1990) er en østerriksk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var nummer 4 i parallellstorslalåm.
Tanafjorden
Tanafjorden, på nordsamisk Deanuvuotna (finsk: Tenonvuono), er en fjord i Finnmark, i kommunene Gamvik, Berlevåg og Tana. Fjorden ligger mellom Nordkinnhalvøya i vest og Varangerhalvøya i øst. Den har innløp mellom Omgangsneset i vest og Skarveneset i øst og strekker seg 70 kilometer sørover til bygda Smalfjord i fjordbunnen.
Av fjordarmer finner en på vestsida Tyfjorden, Skarfjorden, Rafjorden, Hopsfjorden og Langfjorden, og på østsida Gulgofjorden. Innerst deler fjorden seg i fem grener. Fra vest til øst er disse Vestertana, Tarmfjorden, Smalfjorden, munningen av Tana og Leirpollen.
De fleste bosetningene ligger inne i fjordarmene. Bygda Store Molvik på østsiden er et av unntakene og Lávvonjárga et annet, nesten helt sør i fjorden.
FA-cupen 1965/66
FA-cupen 1965/66 var den 85. sesongen av den engelske FA-cupen. Everton slo Sheffield Wednesday 3–2 i finalen.
Chaim Soutine
Chaïm Soutine (født 13. januar 1893 i Smilavcy nær Minsk i Tsarrussland, død 9. august 1943 i Paris) var en jødisk maler fra Belarus, den gang en del av det russiske keiserriket. Han har blitt forklart både som en forløper for den abstrakte ekspresjonismen – og som talsmann for den europeiske kunsten som ble laget av Rembrandt, Chardin og Courbet.
Han studerte kunst i Vilnius på kunstakademiet. Sammen med to malervenner flyttet han til Paris i 1913. Han ble etterhvert kjent med bl.a Amedeo Modigliani (1884–1920). Modigliani malte flere portretter av ham – det mest kjente (1917) var på døren til kunsthandleren deres Léopold Zborowski. Zborowski holdt også en beskyttende hånd over Soutine under den første verdenskrigen, da han fikk bo i Nice mens kampene pågikk like utenfor Paris.
I 1923 fikk han besøk av den amerikanske kunstsamleren Albert C. Barnes (1872–1951), som kjøpte 60 av verkene hans. Om lag på denne tiden ble naboene plaget av stank fra atelieret. Soutine hadde tatt inn en kalveskrott, og laget malerier som skildret forskjellige stadier av forråtnelse. Inspirasjonen kan ha vært Rembrandts stilleben over samme tema. Lukten ble så ille at gendarmeriet ble innkalt. De fikk en spontanforelesning om viktigheten av kunst framfor hygiene. Ett av bildene fra 1924 ble solgt på auksjon i februar 2006, med forhåndsvurdering på 4,8 mill. engelske pund, og tilslag på 7,8. (Tilsvarer USD 13,8 mill.)
Hovedproduksjonen hans var mellom 1920 og 1929. Han stilte sjelden ut, men høstet gode kritikker når han gjorde det.
Den tyske invasjonen medførte store problemer for personer med jødisk bakgrunn. Jødiske kunstnere var allerede erklært som entartet i Tyskland for flere år siden. Soutine flyttet fra sted til sted, ofte som uteligger. Hans etterhvert sterkt blødende magesår gjorde at han måtte søke behandling, uten at det reddet livet hans, Han er gravlagt på Cimetière du Montparnasse.
Babyshambles
Babyshambles ble dannet i 2003 av den britiske rockeren Pete Doherty kort tid før han fikk sparken fra sitt tidligere band The Libertines. Med produsenten Mick Jones ga bandet ut det kritikerroste albumet Down In Albion i 2005. Musikken er en blanding av tidlig britisk punk-rock og moderne indie-rock.
Doherty er en gjenganger i pressen på grunn av sine narkotikaproblemer og uberegnelighet, og Babyshambles har vært preget av avlyste og avbrutte konserter. Gemma Clarke, gruppens første trommeslager, sluttet etter en konsert der Doherty uteble og et skuffet publikum raserte lokalet. Dette var ikke den første episoden av denne typen, men det var ingen som hjalp henne med å redde trommesettet, noe hun så som et svik. Videre mente hun managementet ikke tok hensyn til Dohertys helsetilstand eller tok nok ansvar for hans narkotikamisbruk.
Babyshambles hadde en litt spesiell opptredenen på Øyafestivalen i Oslo. Mens flere fans sto i Middelalderparken og ventet på bandet, satt Pete Doherty på Gardermoen i arrest for å ha tatt med seg heroin inn i landet. Konsertarrangørene betalte med glede boten på 8000 kroner slik at Doherty kunne komme inn i landet; de fortalte pressen at en liten skandale var det festivalen trengte for å få et litt tøffere image. Da Babyshambles omsider kom på, var Pete Doherty så syk at han kastet opp på scenen. Konserten ble imidlertid gjennomført uten videre problemer, noe som slett ikke alltid har vært tilfelle på Babyshambles konserter. Det var delte meninger mellom konsertanmelderne om hvorvidt Babyshambles innfridde de forventninger man hadde til et så kjent band, men PR-effekten var det ingenting å si på. Down In Albion har solgt godt i Norge og Pete Doherty er fortsatt populær.
Noen av bandets sanger finnes i såkalte «rough»-versjoner på nett. På to album fritt tilgjengelig (Untitled og Shaking and withdrawn Megamix) ble mange av Doherty-fans kjent med sangmaterialet som senere er blitt Babyshambles-låter.
I 2006 sluttet gitarist Patrick Walden i bandet. Årsaken til dette er ukjent. Han ble erstattet av Michael Whitnall.
Husayn ibn Ali
Ḥusayn ibn ʿAlī (Arabisk: حسين بن علي) (født 10. januar 626 i Medina, drept 10. oktober 680 i Karbala) var barnebarnet til profeten Muhammed. Han var sønnen til Ali ibn Abi Talib og Fatima al-Zahra, profetens datter. Husayn har en sentral rolle i Islam, blant annet som medlem av Ahl al-Bayt, profetens feilfrie familie, og som en av de tolv imamene, som i følge sjiamuslimer var utvalgt av Gud til å lede den islamske nasjonen etter profetens bortgang. Husayn er kjent for opprøret han førte for å beskytte islam mot tyranni og vranglære representert i Yazid ibn Muawiya som hadde tatt kontroll over lederskapet av den muslimske nasjonen, og som endte med at Husayn ble drept i det tragiske slaget i Karbala da han nektet å gi troskapsed til Yazid.
Husayns posisjon i islam
Profeten Muhammed hadde et tett forhold til Husayn. Muhammed sa om han: «Husayn er fra meg, og jeg er av Husayn.» Dette indikerer at profeten og Husayn sto for de samme verdiene og det profeten ville ha gjort, ville Husayn gjort, og vice versa. Profeten var også tydelig på dette i en annen beretning hvor han sa til Husayn, hans far Ali, hans mor Fatima og hans bror Hasan: «Jeg er i krig med de som kriger dere, og i fred med de som er fredelige mot dere.» Islam oppfordrer muslimer om å handle som profeten, så denne beretningen sier også at muslimene alltid bør ta side med profetens familie (Ahl al-Bayt) og støtte dem. Profeten sa også om Husayn og hans storebror Hasan at «Hasan og Husayn er lederne av de unge i Paradiset». Dette signaliserer at Hasan og Husayn ikke bare er sikret Paradiset, men også er de fremste menneskene i det, og som andre kan ta som inspirasjon for å komme til Paradiset.
Husayn spilte en viktig rolle i islamsk historie gjennom den historiske posisjonen han tok imot et urettmessig styresett som hadde kapret lederskapet av den muslimske nasjonen og som han ble drept for i Karbala, Irak. Hans gravplass i Karbala har siden vært en destinasjon for pilgrimer, for muslimer så vel som andre som har latt seg inspirere av Husayns kamp mot urett. Millioner av mennesker besøker hans gravplass hvert år, inkludert på Arbaeen-dagen, som markerer den 40. dagen etter hans martyrdom. Profeten Muhammed forutså at Husayn ville bli en inspirasjonskilde og et forbilde for andre, og oppfordret folk til å ta han som dette. Profeten sa metaforisk om sitt barnebarn: «Husayn er lykten for veiledelse og båten for frelse». Det er også beretninger om at profeten Muhammed selv gråt for det som kom til å skje med Husayn mens Husayn fortsatt var et barn, etter at engelen Gabriel hadde fortalt profeten at Husayn ville bli drept ved elven Eufrat (dagens Karbala, Irak).
Midtnytt
Midtnytt er et norsk lokalt nyhetsprogram på NRK-TV som inneholder stoff fra Trøndelag. Programmet har gått siden 1995 og lages av NRK Trøndelag. Det sendes fra Tyholt i Trondheim fra kl. 18.50 til 19.00 mandag til fredag, og mandag til torsdag sender de også kl 20.55 og fem minutter før Kveldsnytt. Sendetiden er felles for alle NRKs distriktkontorers nyhetssendinger.
Husayn ibn Ali
Husayns opprør og martyrdom
Omtrent 50 år etter profeten Muhammeds død, hadde lederskapet av den muslimske nasjonen falt i hendene til Yazid ibn Muawiya. Yazid var blitt utpekt av Muawiya, hans far som styrte fra Damaskus, til å ta over lederskapet etter hans død, noe som ble den første hendelsen av monarkisk styre i Islams historie. Yazid ville at alle skulle underkaste seg hans styre og gi troskapsed til han. Husayn ibn Ali nektet å la hans bestefars nasjon bli styrt av en som Yazid. Husayn sa: «Yazid er en syndig mann, en fylliker, en som dreper uskyldige mennesker, og en som åpenlyst begår syndige handlinger. En person som meg kan ikke gi troskapsed til en person som han.» For å unngå å bli drept i Medina, hvor Husayn bodde, flyktet han fra det. I et brev til hans bror Muḥammad ibn al-Ḥanafiyya, skrev Husayn: «Jeg har ikke dratt ut som en arrogant eller en ugjerningsmann, men jeg drar ut for å kreve reform i min bestefars nasjon. Jeg ønsker å oppfordre til det gode og forby det onde, og følge i fotsporene til min bestefar [profeten Muhammed] og far Ali ibn Abi Talib.» Husayn forlot Medina og dro på vei til Kufa, Irak, hvor han hadde mottatt tusenvis av brev med støtte til han imot Yazid.
På vei til Kufa ble Husayn med hans følge stoppet av Yazids hær i et sted kalt Karbala. I Husayns følge var hans familie, inkludert kvinner og barn, og Husayns følgesvenner, noen med deres familier. Kommandoene i Yazids hær hadde fått beskjed om å enten få troskapsed fra Husayn eller drepe han. I valget mellom disse to, sa Husayn: «Vi har blitt gitt to alternativer, enten døden eller ydmykelse, og vi aksepterer aldri ydmykelse.» Husayn sa også: «Død med verdighet er bedre enn et liv med ydmykelse.» I et forsøk på å presse Husayn og hans følge til å gi seg, ble de nektet å drikke vann fra elven Eufrat, den eneste vannkilden i det som ellers var en øde ørken. Etter tre dager uten vann, på den tiende dagen av måneden Muharram etter hijra-kalenderen, en dag kalt Ashurra, ble Husayn sammen med hans følgesvenner drept i Karbala. De ble halshugget og deres hoder sendt til Yazid som bevis på at Husayn og hans følge var blitt eliminert. Kvinner og barn i Husayns følge ble tatt som fanger til Yazids palass i Damaskus.
Etter Husayns død, tok hans søster Zaynab en sentral rolle i å beskytte barn og kvinner som var igjen, samt Ali ibn al-Husayn (sønnen til Husayn), den fjerde imamen og som på grunn av sykdom var spart fra å delta i kamphandlingene og bli drept i Karbala. Zaynab bint Ali er videre kjent for rollen hun tok i å spre informasjon om det som skjedde med hennes bror Husayn, om hans kamp og martyrdom. Zaynab holdt blant annet en tale i Yazids palass i Damaskus hvor hun blant annet sa: «Sannelig, du vil aldri kunne ta knekken på vårt minne [at andre husker oss]. Dine dager er tellbare, og din forsamling vil oppløses.» Hundrevis av år senere blir Husayn og kampen som han, hans familie og følgesvenner tok fortsatt husket og markert av millioner av mennesker over hele verden.
Midtnytt
Tidligere inkluderte programmet også Møre og Romsdal, men de ble senere skilt ut som egen nyhetsregion. Midtnytt var den tredje nyhetsprogrammet ffra NRK Lokal-TV, etter Vestlandsrevyen (1992) og Nordnytt (1994).
Equal Rights
Equal Rights er rastafarianeren og reggaeartisten Peter Tosh' andre soloalbum. Albumet ble utgitt i 1977 og bærer stort sett budskapet om like rettigheter for alle og kritiske revolusjonære sanger, bla. om apartheid styret i Sør-Afrika.
Bertus Aafjes
Lambertus Jacobus Johannes Aafjes, kjent som Bertus Aafjes, (født 12. mai 1914, død 23. april 1993) var en nederlandsk dikter som var særlig populær for sin oftest klassisk formulerte og musikalske lyrikk. Han var også novelleforfatter.
Less Sophistication
Less Sophistication er et musikkalbum med The Jessica Fletchers, utgitt i 2004.
Rafjorden
Rafjorden (nordsamisk: Rávjavuotna) er en fjordarm av Tanafjorden i Gamvik kommune i Finnmark. Den ligger på den sørøstre delen av Nordkinnhalvøya. Fjorden har innløp mellom Deaigu i nord og Rafjordneset i sør og strekker seg fem kilometer i nordvestlig retning, til Rafjordbotn innerst i fjorden.
Fjorden har bratte fjordsider som stiger 300 meter opp fra fjorden. Den eneste bebyggelsen ved fjorden er Hamna på nordsida av fjorden.
Prestebakke
Prestebakke er et tettsted i Enningdalen i Halden kommune i Østfold. Prestebakke ligger sør for Ørsjøen, ca. 150 moh. I november 2001 bodde det 308 personer på Prestebakke.
Austafjord
Austafjord er et gammelt handelssted i Nærøysund kommune i Trøndelag fylke. Stedet ligger ved Langsundet på Ytter-Vikna, ca.30 km fra Rørvik.
Beliggenhet og kommunikasjon
Langsundet skiller øyene Ytter-Vikna og Mellom-Vikna fra hverandre. Like sør for Austafjord ligger Langsundbrua som forbinder Ytter-Vikna med Mellom-Vikna (Fv 770). Austafjord er endepunkt for Fv. 770 fra fastlandet over Inner-Vikna og Mellom-Vikna.